
2019 m. rugpjūčio 26 d. įsakymu Nr. V-121
ALYTAUS R. SIMNO GIMNAZIJOS 

ELEKTRONINIO DIENYNO TVARKYMO NUOSTATAI

I. BENDROSIOS NUOSTATOS

                     1. Alytaus r. Simno gimnazijos pradinio, pagrindinio ir vidurinio ugdymo mokytojo dienynų sudarymo elektroninio dienyno duomenų pagrindu nuostatai (toliau – e-dienyno nuostatai) parengti vadovaujantis švietimo, mokslo ir sporto ministro 2019 m. vasario 27 d. įsakymu Nr. V-170 atnaujintu Dienynų sudarymo elektroninių dienynų duomenų pagrindu tvarkos aprašu ir skirtas Alytaus r. Simno gimnazijos vidaus naudojimui.

               2. Alytaus r. Simno gimnazijos elektroninio dienyno naudojimo tvarka (toliau – Tvarka) reglamentuoja Alytaus r. Simno gimnazijos elektroninio dienyno administravimo, tvarkymo, priežiūros, dienyno sudarymo elektroninio dienyno duomenų pagrindu tvarką.

                     3. Tvarka papildoma ar keičiama Alytaus r. Simno gimnazijos  direktoriaus įsakymu. 

                     4. Tvarkos reikalavimų privalo laikytis mokyklos direktorius, direktoriaus pavaduotojai ugdymui,  mokytojai ir pagalbos mokiniui specialistai.

II. ELEKTRONINIO DIENYNO ADMINISTRAVIMAS
                     5. Direktorius įsakymu iki mokslo metų pradžios paskiriami asmenys, atsakingus už e-dienyno administravimą (administratorius), priežiūrą (direktoriaus pavaduotojos ugdymui).

                     6. Už šios Tvarkos reikalavimų laikymosi priežiūrą atsakingas direktoriaus pavaduotojas ugdymui, o jo nedarbingumo laikotarpiu e-dienyno administratorius.

               7. Mokyklos e-dienyno administratorius atlieka šias funkcijas:

         7.1. Iki rugsėjo 1 d. ištrina buvusias  klases ir suformuotas grupes e-dienyne.

         7.2. Iki rugsėjo 10 d. suveda e-dienyno veikimui reikalingus duomenis apie klases, grupes, mokinius, mokytojus, klasių auklėtojus, dalykus. Duomenys turi sutapti su Mokinių ir pedagogų duomenų bazės duomenimis.

               7.3. Iki rugsėjo 5 d. patikrina mokytojų ir mokinių sąrašus, įrašo trūkstamus mokytojus, sukuria klases ir priskiria klasių auklėtojus.

               7.4. Iki rugsėjo 10 d. organizuoja mokymus mokytojams, klasių auklėtojams ir mokiniams, skiria prisijungimo vardus ir slaptažodžius.

               7.5. Iki rugsėjo 20 d. supažindina klasių auklėtojus su e-dienyno panaudojimo galimybėmis.

               7.6. Pavaduotojo ugdymui nustatytu laiku konsultuoja mokytojus ir klasių auklėtojus e-dienyno naudojimo klausimais.

               7.7. Vietoj pamestų išduoda mokytojams, klasių auklėtojams, mokiniams ir jų tėvams naujus prisijungimo vardus ir slaptažodžius.

               7.8. Bendradarbiaudamas su direktoriaus pavaduotoju ugdymui, analizuoja mokinių, mokytojų, tėvų prisijungimą prie e-dienyno ir rengia statistines ataskaitas pagal pavaduotojo ugdymui pateiktas formas.

               7.9. Analizuoja duomenis apie klasių, grupių ir mokytojų palaikomą ryšį, prireikus padaro keitimus. 

               7.10. Teikia pasiūlymus programinės įrangos teikėjui dėl e-dienyno funkcijų tobulinimo.

               8. Direktoriaus pavaduotojas ugdymui atlieka šias funkcijas:

               8.1. Raštu informuoja mokyklos bendruomenę e-dienyno diegimo klausimais.

               8.2. Bendradarbiaudamas su mokyklos e-dienyno administratoriumi, analizuoja e-dienyno pildymo punktualumą, tikslumą ir teikia statistinę ataskaitą direkcinei/mokytojų  tarybai.

               8.3. Tiria mokinių, mokytojų ir tėvų požiūrį apie e-dienyno naudojimo efektyvumą.

               8.4. Operatyviai sprendžia su e-dienyno naudojimu susijusias technines ir organizacines problemas.

III. ELEKTRONINIO DIENYNO PARENGIMAS PILDYMUI

Rugsėjo 1-15 d. e-dienyno parengiamuosius darbus atlieka:

               9. Dalykų mokytojai:

               9.1. Dalyvauja mokyklos e-dienyno administratoriaus organizuojamuose mokymuose ir konsultacijose.

               9.2. Korektiškai užpildo elektroninio pašto adresą ir kitus asmeninius duomenis (nebūtina).

               9.3. Iki rugsėjo 5 d. sukuria savo mokomojo dalyko tvarkaraščius, grupes.

               9.4. Kilus neaiškumams, problemoms nedelsiant kreipiasi į mokyklos e-dienyno administratorių.

               10. Klasių auklėtojai:

               10.1. Dalyvauja mokyklos e-dienyno administratoriaus organizuojamuose mokymuose ir konsultacijose.

               10.2. Iki rugsėjo 20 d. patikrina informaciją apie klasėje besimokančius mokinius, jų pamokų tvarkaraščius, padaro reikalingus keitimus ir raštu patvirtina, kad klasių ir individualūs mokinių tvarkaraščiai, dalykų kursai atitinka ugdymo planą.
               10.3. Iki rugsėjo 15 d. informuoja mokinius apie galimybę naudotis e-dienynu organizuoja mokymus mokiniams, perduoda prisijungimo vardus ir slaptažodžius.

               10.4. Iki rugsėjo 10 d. surenka prašymus tėvų (globėjų), kurie neturi galimybės prisijungti prie e-dienyno ir pageidauja gauti  ataskaitas raštu.

               10.5. Iki spalio 10 d. organizuoja mokymus, konsultacijas mokinių tėvams, perduoda prisijungimo vardus ir slaptažodžius.

               10.6. Operatyviai žodžiu ar raštu informuoja mokyklos e-dienyno administratorių apie pastebėtas klaidas.

               10.7. Užtikrina, kad auklėtiniai korektiškai užpildytų asmeninius duomenis (elektroninio pašto adresą, telefoną, namų adresą, gimimo datą).

               10.8. Atsako už prisijungimo duomenų slaptumą (mokslo metų pradžioje keičia slaptažodį), duomenis į sistemą suveda patys.

IV. ELEKTRONINIO DIENYNO PILDYMAS

               11. Visi dalykų mokytojai vykdo šias funkcijas:

               11.1. Kiekvieną darbo dieną į e-dienyną suveda tikslius duomenis apie mokinių gautus pažymius ir lankomumą.

               11.2. Iki mėnesio 7 dienos patikrina, ar įrašai (lankomumas, pažangumas) e-dienyne teisingi, ir patvirtina, kad praėjusio mėnesio duomenys teisingi ir nebus keičiami. 

               11.3. Pasibaigus 30 dienų terminui, dėl duomenų pakeitimo e-dienyno srityse žodžiu/raštu  kreipiasi į mokyklos e-dienyno administratorių, kuris kartu su direktoriaus pavaduotoju ugdymui priima sprendimą dėl leidimo keisti duomenis (išskyrus pusmečių duomenis). Mokytojai, gavę leidimą keisti duomenis, ištaiso prašyme nurodytą klaidą ir apie tai vidiniu pranešimu informuoja mokinį ir jo tėvus.
               11.4. Vidiniais pranešimais susirašinėja su mokytojais, mokinių tėvais, klasių auklėtojais.

               11.5. Atsako už prisijungimo duomenų slaptumą (mokslo metų pradžioje keičia slaptažodį), duomenis į sistemą suveda patys.

               12. Klasių auklėtojai:

               12.1. Analizuoja mokinių lankomumą, pažangumą, naudojimosi e-dienynu efektyvumą.

               12.2. Ne rečiau kaip 2 kartus per mėnesį įveda dokumentus, kurių pagrindu yra pateisinamos praleistos mokinių pamokos.

               12.3. Mokinių, per pamokas išvykusių į ekskursijas, olimpiadas, konkursus, nebuvimą mokykloje pateisina vadovaudamiesi mokyklos direktoriaus įsakymais, neformalaus ugdymo įstaigų vadovų raštais, suderintais su mokyklos direktoriumi, nurodydami žymą „dėl kitų priežasčių“. Nurodoma žyma „dėl kitų priežasčių“ ir gavus tėvų raštišką paaiškinimą (iki 3 dienų).
               12.4. Atsižvelgdami į tėvų prašymus, ataskaitas apie mokinio pasiekimus bei lankomumą išspausdina kas mėnesį ir pasibaigus pusmečiui.

               12.5. Rašo mokiniams pagyrimus ir pastabas.

               12.6. Prieš savaitę įveda informaciją apie planuojamus tėvų susirinkimus.

               12.7. Esant būtinybei, raštu informuoja mokinių tėvus apie e-dienyne teikiamas papildomas paslaugas.

               12.8. Operatyviai informuoja mokyklos e-dienyno administratorių apie būtinus atlikti pakeitimus, nurodydami direktoriaus įsakymo Nr., datą, jeigu mokinys:

                     12.8.1. Išbrauktas iš sąrašų.
                     12.8.2. Mokomas namuose.
                     12.8.3. Gydomas sanatorijoje.
                     12.8.4. Pakeitė mokomojo dalyko kursą, ugdymo plano dalyką, mobilią grupę.
                     12.8.5. Paskirtas savarankiškas mokymas.

               13. Socialinis pedagogas:
               13.1. Stebi į rizikos grupę įtrauktų mokinių lankomumą, gautas pastabas.

               13.2. Vidaus žinutėmis bendrauja su mokiniais, jų tėvais, mokytojais, klasių auklėtojais, mokyklos administracija.

               14. Mokyklos e-dienyno administratorius:

               14.1. Analizuoja e-dienyno duomenis (klasių ir mokytojų ryšį, tvarkaraščius, dalykų kursus ir kt.).

               14.2. Direktoriaus pavaduotojui ugdymui leidus, vykdo duomenų pakeitimus (30 dienų terminui pasibaigus) pagal pateiktus dalykų mokytojų ir klasės auklėtojų prašymus žodžiu/raštu.

               14.4. Atlieka klaidų, nusiskundimų analizę ir teikia pasiūlymus dėl e-dienyno tobulinimo mokyklos administracijai ir programinės įrangos tiekėjui.
               15. Suvestinių parengimas:
               15.1. Mokinio pusmečio, metiniai įvertinimai ir šių laikotarpių suvestiniai lankomumo duomenys automatiškai „užsirakina“ iki tos pačios dienos, kurią jie buvo įvesti, 24 valandos.

               15.2. Dienyno skyrius „Mokinių mokymosi pasiekimų apskaitos suvestinė“ talpinama į bylą per 10 kalendorinių dienų nuo ugdymo proceso pabaigos.

               15.3. Jeigu klasės mokiniui paskirtos papildomos užduotys, privalu patikrinti mokymosi pasiekimus, išlaikyti brandos egzaminus ir kt., tuomet „Mokinių mokymosi pasiekimų apskaitos suvestinė“ spausdinama ir talpinama į atskirą bylą ne vėliau kaip  per 10 kalendorinių dienų, kai gaunami visi reikiami duomenys.

                15.4. Pastebėjus klaidą „užrakintuose“ duomenyse, yra rašomas klaidos ištaisymo aktas, kuris saugomas kartu su „Mokinių mokymosi pasiekimų apskaitos suvestine“.

                15.5. E-dienyne atlikus „užrakintų“ duomenų keitimą, sistema automatiškai siunčia vidinį pranešimą apie atliktus veiksmus, mokiniui, jo tėvams, mokomojo dalyko mokytojui ir e-dienyno administratoriui.

                15.6. „Mokinių mokymosi pasiekimų apskaitos suvestinė“ saugoma ne mažiau nei 75 metus.
V. ATSAKOMYBĖ
               16. Mokyklos direktorius vykdo elektroninio dienyno administravimo, tvarkymo, informacijos saugumo, tikrumo ir patikimumo, dokumentų išspausdinimo, perkėlimo į skaitmenines laikmenas,  saugojimo teisės aktų nustatyta tvarka priežiūrą.
               17. Direktoriaus pavaduotojai ugdymui  kartą per mėnesį tikrina elektroninio dienyno pildymą, kontroliuoja ar nepažeidžiama tėvų, globėjų ir mokinių informavimo tvarka. 
               18. Mokinių ugdomąją veiklą vykdantys asmenys (dalyko mokytojas, vadovaujantis klasei mokytojas ir kiti) atsako už duomenų teisingumą dienynuose.
               19. Asmenys, administruojantys mokinių ugdomosios veiklos apskaitą elektroniniame dienyne, duomenis tvarko vadovaudamiesi Lietuvos Respublikos įstatymais ir kitais teisės aktais.
               20. Asmenys, administruojantys ir dirbantys su elektroniniu dienynu, pažeidę šiuos nuostatus baudžiami teisės aktų nustatyta tvarka. 
VI. BAIGIAMOSIOS NUOSTATOS
               21. Mokyklos elektroninio dienyno tvarkymo nuostatuose nepaminėti ir nenumatyti atvejai nagrinėjami Pradinio ugdymo, pagrindinio ugdymo, vidurinio ugdymo ir vidurinio ugdymo mokytojo dienynų sudarymo elektroninio dienyno duomenų pagrindu tvarkos aprašu, patvirtintu Lietuvos Respublikos švietimo, mokslo ir sporto ministro 2019 m. vasario 27 d. įsakymu Nr. V-170 atnaujintu Dienynų sudarymo elektroninių dienynų duomenų pagrindu tvarkos aprašu.
________________________

